
„Razastire sever nad prazninom, zemlju veša ni o šta.” (Jov 26:7)

Uvod

Bilo je to u ravnom Banatu, u prvom razredu osnovne. Po kazni od strane učitelja našao sam se u grupi nekolicine učenika koji nisu uspeli da u svojim sveskama nacrtaju kocku kakvu je učitelj na tabli kredom iscrtao. Rekao je: ja odoh kući, a vi morate ostati sve dok ne uspete da nacrtate istu takvu kao što vidite da sam je ja nacrtao.

Kocka je bila za mene preterano fanscinantna. Onako sa onim isprekidanim linijama unutar sebe koje su dočaravale trodimenzionalnost, u mom umu je ostavljala utisak nečeg magičnog. Uporno sam pokušavao da nacrtam istu takvu, ali mi nije polazilo za rukom, ili bolje reći kao da nisam bio zadovoljan svojim rezultatom, ta sam stalno iznova i iznova pokušavao, ali nikako da bude baš kao ona na tabli koju je učitalj nacrtao. Na kraju sam se zadovoljio kakvom takvom i otišao kući.

Međutim, posle izvesnog vremena, dobili smo zadatak od učitelja da svaki za sebe kod kuće napravi realnu kocku od hamer papira. Prionuo sam na posao, priznajem da mi je u tome majka dosta pomogla, te sam na kraju napravio kocku koja je veoma lepo izledala i koja je proglašena za najbolju. Tada je usledio problem. Naime, majka jednog drugog učenika koja je sticajem okolnosti takođe bila učiteljica, ali ne našem razredu, je negodovala rekavši da ja tu kocku nisam napravio, da nije mojih ruku delo. U tom nadmetanju prevagnulo je svedočenje moje majke da sam ja pravi autor te kocke i na tome se sve završilo.

Da li je kocka kao simbol nešto više od pukog predmeta? U vreme kada sam je pravio nije mi takvo pitanje ni na kraj pameti padalo. Ali mnogo godina kasnije, a to su ove godine upravo sada kada pišem ovaj rad, ponovo imam posla sa kockom, ali ovoga puta sa „kockom univerzuma”. Naime, počevši da se bavim istraživanjem kabale, kocka kao metafora je ponovo iskrsla u mom umu i ja sam se prisetio ovog događaja iz mog detinjstva.

U daljem toku ovog rada pozabaviću se mnogim aspektima tog mističnog pravca u judaizmu.

Zapazio sam jednu čudnu pojavu kod autora koji pišu kabalističke tekstove, a to je da oni često namerno prave greške u svojim tvrdnjama i ne krijući da to rade svesno sa ciljem da sakriju nešto od čitaoca. Međutim, oni to često rade sa stvarima koje su zaista bile nekada davno tajna, ali su otkrivene pre više hiljada godina, tako da ispada smešno to njihovo skrivanje.

U ovom mom radu ja ću biti više nego otvoren, jer nemam šta da krijem od drugih, pošto ne raspolažem znanjima koja nisu dostupana drugima, to jest koja nisu razjašnjena u današenjem vremenu.

Slažem se da postoje znanja koja nisu za svakoga. O njima gotovo da ne znam ništa, pa stoga neću u vezi toga da se petljam. Ali pre nego što počnem, želim da naglasim da ja pravim oštru razliku između predanja koja se slažu sa Svetim Pismom od onih drugih koja su u opreci sa njim, a na koja je i sam Jehošua HaMašijah (Isus Hristos) ukazao kada je kritikovao neka od učenja fariseja i pismoznanaca koja su ukidala Božije zapovesti, nazivajući takve običaje „vašim predanjem” (Vidi Matej 15:6).

Kabala je najrazvijeniji i danas najdominantniji pravac jevrejskog misticizma, odnosno dubljeg tumačenja jevrejske vere, judaizma. U bukvalnom tumačenju reč kabala označava primanje, primanje znanja koje se prenosi s generacije na generaciju usmenim putem. Ruku na srce u meni postoji jedna dilema, jer judaizam ima i pisano u usmeno Predanje. Prvo je poznato kao Tanah, dok je oralna Tora kasnije zapisana i poznata je kao Talmud. Hrišćani, a i neke struje u jevrejstvu ne priznaju Talmud što nas duboku upozorava da ovoj materiji priđemo veoma pažljivo. Prema tome, očigledno proizlazi da je onome ko se odvaži da nešto napiše o kabali potreban veoma jak filter koji će da odvoji sumnjiva gledišta, a da propustiti sve što ima umnu moć da pojasni principe koji postoje u univerzumu, a takođe i sve ono što kabala logičnije tumači u pogledu biblijskih stihova, nego što su tu činili teolozi kroz istoriju.

Veruje se da je tajno znanje primio Adam od Elohima i da je od njega krenulo prenošenje preko Enoha, Noja, Avrama i Mojsije sve do naših dana. Ovaj zadnji je osim pisane Tore primio i usmenu Toru. Sve skupa ono je stiglo putujući kroz generacije i generacije preko pobožnih ljudi da bi se prenelo i sačuvalo znanje o tome kako je nastao svemir i čovek.

Ono što je meni zanimljivo u vezi kabale je to što nema jedinstvenih odgovora na razna pitanja, nego se nude razne koncepcije, pa svako za sebe može da bira koja je od njih bliža istini, po nekakvom svom nahođenju. Tu vrebaju opasnosti da nesmotren čovek zaluta u mislima, te da se odjednom nađe u debeloj zabludi sa golemom zbrkom u glavi.

Kabala je mističko učenje, što znači da nije puka teorija, nego da se njeno znanje uspostavlja verodostojnim doživljajima sudionika: mističko znanje je ono koje je proživljeno u vlastitoj nutrini čovekovoj. 

Kabala se istorijski javlja u XII veku (južna Francuska) i XIII. veku (Španija), razvija se dalje u srednjem veku (Nemačka, Sefad u Izraelu), u hasidskom pokretu, sve do danas. Postoje tri vida Kabale: teorijski (teozofijski), kontemplativni (kabala ijunit)) i činidbeni (kabala ma'asit). Kabala je široko područje intelektualnog istraživanja i meditativnog prakticiranja, takođe i etičke i socijalne primene, ali, ona je ipak određena konkretnim pojmovnim okvirom kojeg čine temeljni pojmovi Kabale, a to su: En Sof; Božji atributi; emanacija i stvaranje sveta; deset sefirota, četiri sveta (arba olamot), pet nivoa duše, praiskonski arhetip čoveka (Adam Kadmon), parcufim (obličja sefirota), popravljanje sveta (tikun olam).

Dakle, važno je naglasiti da kabala nije neka za stalno uspostavljena dogma, kao što je to slučaj u većini religija, nego da je podložna menjanju, poboljšavanju, dorađivanju. U njoj kao da postoji neka dvostranost. Sa jedne strane na neki način kabala je uvek nova - po tome što se u njoj menja ili nadopunjuje, i uvek stara: po tome što čuva svoje temeljne postavke koje su tradicijom ustanovljene kao ispravne i korisne. Drugim rečima, ono sto se tokom vremena ustanovi da je pogrešno i nekorisno u njenim konceptima, to se onda uklanja, a zamenjuje se boljim rešenjima.

Kakav je odnos mistike i nauke?

U nauci subjekt istraživač nešto čini u jedinstvenom polju razdeljenom na subjekt i objekt; subjekt nešto čini izvan sebe – istražuje svoj predmet. U mistici mistik sebe ne izdvaja iz jedinstvenog polja, nego ostaje sastavni element istraživanja u tom polju.

Sam subjekt ujedno je i objekt istraživanja; subjekt se smješta u predmet (objekt) svog vlastitog istraživanja. Ali, mistik mora nešto da čini i pritom to čini unutar sebe samog, on radi na samom sebi. Osoba više nije spoljašnji predmet, nego je to on sam: predmet proučavanja ujedno je i subjekt koji proučava i govori; čovek nije sam sebi otuđen kao pred-metnut, nego živi sebe u svetu kao pojavu i kao zoon politikon (živo biće koje živi u državi). Istražujući samog sebe  na svim nivoima duše, mistik ujedno istražuje sve nivoe svetova i Božjeg stvaranja. Mistik istražuje unutar sebe:

a) svoj govor kako ga čuje dušom Haja;

b) kretanje snage u sebi, kako ga osjeća dušom Nešama;

c) pojavu čistih likova u sebi, kako ih vidi dušom Ruah;

d) samog sebe kao jedno od bića u svetu, kako ga živi organsko telo i duša Nefeš.

Na kraju ovog uvoda uporedio bih hrišćansku mistiku i jevrejsku mistiku. Iz mog ugla gledanja između njih više ima dodinih tačaka nego razmimoilaženja.

Mistika u hrišćanstvu sastoji se u življenju vere, ali sadržaj hrišćanske vere nije otvorena misao, nego je zatvorena dogma, tvrde kabalisti. Ovaj zadnji deo prethodne rečenice, po mom razumevanju, ne odgovara stvarnosti. Ako pogledamo istoriju hrišćanstva možemo da uočimo niz verskih reformacija i verskih pokreta koji su težile i uspevali da svrgnu neke od dogmi koje su crkveni ljudi usvojili i nametnuli narodu. Nije potrebno isticati da hrišćanstvo izvire iz jevrejstva, da je njegov izdanak. Jevrejsko učenje podrazumeva:

1. Bibliju – Božja reč kojom Bog nagovara čoveka;

2. Talmud koji predstavlja tumačenje biblijskog teksta, koje podrazumeva jevrejsku hermeneutiku danu u modelu PaRDeS (akronim prvih slova od četiri nivoa tumačenja: Pešat, Remez, Deraš, Sod)

3. Živeti po Božjoj reči, a ne samo tumačiti tekstove; živeti to tumačenje što znači oblikovati svoj život po najdubljem smislu (nivo Sod) Božje reči. U tome je najdublji smisao Kabale.

Dakle, razlika je u tome što hrišćani ne smatraju Talmud nadahnutom objavom, ali ni izvesni jevrejski pravci ne priznaju Talmud kao merodavnu knjigu po pitanju verskog učenja i prakse. Recimo Karaiti i drugi.

Kako prakticirati mistiku Kabale?

Mistika je metoda koja uključuje sam subjekt u predmet spoznavanja: subjektov predmet proučavanja ujedno je i sam subjekt. Predmet mističkog spoznavanja je objekt u funkciji subjekta – onako kako je doživljen od subjekta. Stoga se mistička praksa Kabale sastoji u mističnim postupcima ustaljenim u praksi jevrejske vere, i to su: molitva (tfila) povezana s praksom duboke usredotočenosti (כַוָנָה kavana), meditacija (hitbonenut) i prianjanje Bogu (d'vekut) kojim se postiže mističko sjedinjenje s Bogom (unio mystica, u Kabali to je jihudim).

Parafraziraću jednog poznatog srpskog književnika jevrejskog porekla koji je rekao da je mistika produbljenje vere. Mistika kaže on, nije kako se to kod nas često govori nekakva sekta, nešto što je suprotstavljeno veri. Pri tome je dodao da je „unio mystica” hrišćanska mistika, želja da se dođe do sjedinjenja sa Bogom, a jevrejska mistika govori o tome da je to nemoguće, nego najviše što se može, to je ugledati „nebeske kočije u plamenu”, a to je neki znak, neka metafora Božjeg postojanja. Naveo je da je kabala zahvaljujući Geršomu Šolemu, profesoru na hebrejskom unuverzitetu u Jerusalimu, koji je osvetlio i analizirao kabalu na jedan drugačiji način, nego što se do tada popularno mislilo o kabali. Kabala je bila prihvaćena u nekim širokim slojevima, ne jevrejskim na jedan pogrešan način. Običnom narodu, kad se kaže kabala, to je bilo povezano sa crnom magijom. Potpuno jedno izvrnuto verovanje, od onoga što kabala zapravo jeste, a kabala je jedan religiozno-filozofski sistem, vrlo ozbiljan, koji je apsolutno višestruko zanimljiv, završivši tim rečima svoj govor o kabali.

Književnik, čije govor sam parafrazirao je istaknuo razliku imeđu jevrejske i hrišćanske mistike. Međutim, ono što jevreji mističari nazivaju „ujedinjavanjem” sa Bogom i ono što hrišćanski mističari nazivaju „stapanjem” sa Bogom, da li je to jedno te isto ili različito? Mislim da je u pitanju ono narodno: „Nije šija nego vrat”. Imam utisak da se tu manipuliše izrazima. Naime, da su termini u ovom slučaju upotrebljeni kao sredstvo spekulacije. Drugim rečima, ako je to tačno onda ne postoji suštinska razlika između jedne i druge mistike.

 

Kroz molitvu (tfila)

Imenica tfila (תְפִלָה) dolazi od glagola hitpallel što znači moliti. Sam glagol hitpallel predstavlja refleksivni oblik glagola palal (פלל) što znači suditi, tako da moliti ukazuje na neko prosuđivanje samog sebe, više nego na nekakvo moljenje ili upućivanje molbe Bogu.

Molitva se sastoji u obraćanju u veri najvišoj Snazi, u razgovoru s njom kao živućim subjektom - osobom (u eminentnom smislu). Ako je vera (emuna) jedno prepuštanje i otvorenost događanju najviše Snage - moment pasivnog prihvaćanja i pomirenosti s onim što Snaga hoće, s njezinom voljom (racon), onda se molitva sastoji u nekom ulaženju u prostor Snage, jednom tihom približavanju, primicanju Snazi s namjerom da joj se nešto predloži; molitva je podastiranje zahteva, molbe, sugestije vlastite volje u smislu „Bože, ja bih hteo to-i-to ako je to u skladu s Tvojom voljom”.

Praksa molitve, da bi ona postigla veći intenzitet, treba da se izvodi u duhu kavana (כַוָנָה) što znači potpunu usredotočenost, pažljivost na svaku reč molitve.

 

Kroz meditaciju (הִתבוֹנְנוּת, hitbonenut)

Što znači meditirati u Kabali?

Ako se pod rečju meditirati razume jedno opšte osvešćivanje Božjeg puta emanacije onda bi to značilo: uzdizati duh od pojavnog bića u svetu Asija, preko čistog lika bića – Jecira, preko Božje snage zahvaljujući kojoj biće postaje zbiljskim – Beria, preko logosnosti bića kako je ona dana u Božjem govoru – Acilut,  i nakon toga transcendirati do Božjih atributa pre njihova emaniranja kroz sefirote.

Ako se misli na jednu specifičnu praksu uvida i sedinjavanja s Bogom i njegovim atributima, onda bi trebalo imati na umu sistematski prikaz svih praksi u Kabali. Budući da se svaka praksa Kabale sprovodi na potezu Božji atribut – svetovi/duše, na primeru atributa biti-temelj-svemu (Jesod) to izgleda ovako: uzdizati duh od konkretnih očitovanja života, preko čistih likova života, preko snage koju Bog daje životu, preko same logosne naravi/biti života, do samog temelja života u Bogu. Ili, za sefira Keter: Uzdizati duh od nekog uzvišenog bića ili bića/pojave uzvišenosti, preko čistog lika (ideje) uzvišenosti, preko snage koju Bog daje uzvišenosti, preko same logosne biti uzvišenosti, do samog Božjeg atributa uzvišenosti. Ali, što bi to konkretno moglo biti, koji je to materijalni predložak za početak meditacije?

Prema Yitzchak Ginsburghu, sefira Keter emanira sve do ljudske fiziologije gde se pojavljuje kao disajni sistem, pa bi disajni sistem predstavljao očitovanje Božje uzvišenosti; da li bi onda disajni sistem, grudni koš ili funkcija disanja mogla biti startnom tačkom za meditaciju?

Po gore navedenom autoru bi sled uzdizanja do Boga bio ovaj: Disanje → psihička moć transcendiranja → emuna (vera) → Božja uzvišenost. Ili bi trebalo početi od samog Božjeg atributa uzvišenosti, meditirati nad njim i spoznati, u meditaciji, sled emaniranja kroz arba olamot. Budući da nismo sigurni da Božji atribut uzvišenost emanira na kraju puta u fiziologiji disanja, to bismo mogli pouzdati se u jedan molitveno-kontemplacijski pristup direktno Božjoj uzvišenosti. Ali, zar Kabala ne znači preuzimanje tradicije stečenih uvida, stoga bi i učenje Y. Ginsburgha trebalo biti merodavno za praksu meditacije; dakle krenuti od disajnog sistema i uzdizati se do Božje uzvišenosti! Božja uzvišenost očituje se:

Generalno kao neka pojava uzvišenosti ili neko uzvišeno biće; u anatomiji kao mesto iznad glave; u fiziologiji kao disajni sistem, i dalje kao neka psihička sposobnost – u svetu Jecira; kao neka vrlina duha – u svetu Beria; kao Božji izgovor vrline – u svetu Acilut.

 

Kroz prianjanje Bogu (d'vekut)

Imenica dǝvekut (דְבֵקוּת) dolazi od glagola davak (דבך)[6]: prionuti, prilepiti se. Devekut možemo prevesti kao prianjanje Bogu, priljubljivanje Bogu; dolazi od korena reči devek (דבק) koja doslovno znači lepilo. Neretko se opisuje kao duboko meditativno stanje, koje se postiže za vreme molitve, proučavanja Tore, ili za vreme izvršavanja 613 zapovesti (micvot) i predstavlja duboko ukorenjenu praksu u jevrejskom verskom životu, naročito u hasidizmu.

D'vekut se spominje u Bibliji u smislu čvrstog držanja uz Boga, na primer Pnz 4,4: „4A vi koji se držaste JHVH Elohima svog, vi ste svi živi danas.”

 

Sjedinjenje s Bogom (Jihudim)

Jihudim (ujedinjavanje, hebr: יִחוּדִִִים) je praksa duše Jehida, a sastoji se u objedinjavanju Božjih imena u ono bezimeno koje je najdublji temelj i izvor sveg postojanja. U Kabali pod izrazom jihudim mislimo na :

1. Sjedinjenje sefirota Tiferet (kao predstavnika parcufa Ze'ir Anpin) i Malkut (istovetna parcufu Nukva). Na razini fizičkog tela Tiferetu odgovara položaj u grudnom košu (ili dijafragmi), a Malkutu odgovara položaj u ustima kao organu govora (komunikacije). Malkut je sefira kojom emanira Božji atribut kraljevanja što podrazumeva komunikaciju, dakle govor.

2. Sjedinjenje, doslovno erotsko, muškog vida Boga (parcuf: Ze'ir Anpin) i ženskog vida (parcuf: Nukva). Naravno da je to sjedinjenje neka vrst replike erotskog sjedinjavanja muškarca i žene ili, možda obrnuto: ljudsko sjedinjavanje je bleda replika Božjeg sjedinjavanja. Interesantno je spomenuti da se činom erotskog sjedinjavanja muškarca i žene može teurgijski delovati, po Kabali, na sjedinjavanje u okrilju Boga muškog i ženskog vida – upravo na to se misli kada se govori o erotici Kabale.


Poglavlje 1: Kabalističko poimanje Boga

Kao što je poznato mnoge se diskusije vode o tome ko je ili šta je Bog? Bili starci ili deca, to pitanje je svako od nas postavio sebi ili drugima bar jednom u životu. Kabala ne daje odgovor na to pitanje već samo pruža karakterističan uvid u tu tematiku time što povezuje Boga sa svetom i čovekom uvodeći pojam emanacije kojom se Bog očituje u svetu i čoveku. Po kabali, Bog je istovremeno transcendentan – beskrajan i nespoznatljiv i imanentan – očitovan u bićima i spoznatljiv. Dakle, tvrde da se Bog očituje u čoveku, i da čovek sebe nalazi u Bogu. Osim toga kabala smatra da je Bog stvorio svet, ali da je čovekova dužnost da nastavi to stvaranje. Kao dokaz za takvo gledište navode stih iz Postanja 2:3 koji bi u skladu sa izvornikom trebalo prevesti: „I Bog blagoslovi sedmi dan, i posveti ga; jer on počinu od svih svojih dela koja stvori Bog da se dalje čine, to jest, da ih dalje čovek čini”.

Navedeno gledište ima nekog rezona i zasnovanosti, jer ljudska bića napreduju u otkrivanjima tajni prirode jedino ako su opterećena sa nekim problemima. Naime, proučavajući uzroke nevolja i pronalazeći za njih rešenja, čovečanstvo se uzdiše sve više i više, u suprotnom ako bi sve bilo potaman ljudska bića bi sebe satrla u hedonističkoj spirali. Mnogi ništa drugo ne bi radili samo bi jeli, pili, i seksali. Ako sam dobro razumeo kabaliste oni drže da je Bog namerno stvorio nedovršeni i nesavršeni svet da bi omogućio čoveku da učestvuje u stvaranju, jer je to lekovito za čoveka i daje smisaoni sadržaj njegovom životu.

Sada bi bilo veoma potrebno da razmotrimo pojam emanacije.

 

Emanacija

Emanacija (lat: emanatio - isticanje, izviranje, izlivanje; od emanare - isticati) je filozofski pojam koji označava isticanje nečeg nižeg iz nečeg višeg, konačno izviranje svih stvari iz jednog najvišeg izvora.

Ja sebi taj koncept objašnjavam na ovakav način: zamislim dva čoveka koja se rukuju, od kojih jedan ima topliju ruku od drugog, možda zato što ima bolju perifernu cirkulaciju. Onaj kome je toplija ruka je predao deo toplote drugom kome je ruka manje topla. I šta se desilo? Desilo se prenošenje toplote. koja nije ništa drugo nego nevidljiva svetlost. Ona nije on, ali je iz njega izašla. To je emanacija po mom shatanju.

S tim u vezi emanatizam je shvatanje po kojem svet nastaje neprestanim stvoriteljnim prelivanjem bića, a ne jednokratnim činom stvaranja. Svet mnoštva ističe iz punoće Jednog, slabeći u silaznim stupnjevima. Kao što svetlost postaje slabija što se više udaljuje od izvora, tako i bića postaju nesavršenija udaljujući se od bitka. Na osnovu tih činjnica i takvih analogija koje opažamo u prirodi mnogi mislioci osim kabalista vide razlog postupnosti opadanja u prirodi, i nastanak zla. Za takve filozofe tvar je ono najniže u procesu emanacije, odsustvo bića, nebiće (me on).

„Učenje o emanaciji se najpre razvilo u starim istočnim filozofijama, prvenstveno u indijskoj i persijskoj. Filozofska misao Indije, izgradila je teoriju nastajanja sveta putem ishođenja iz Brame:

 

„Kao nit iz pauka, drvo iz semena, valovi iz mora, oganj iz uglja, tako svet izlazi iz Brame...”

 

Na Zapadu su učenje o emanaciji usvojili Plotin, neoplatonisti i ranohrišćanski gnostici. Po učenju novoplatoničara i gnostičara, svet je emanacija božanstva, proishođenje manje savršenog bića iz višeg i savršenijeg.

 

Plotin razlikuje četiri stupnja bitka: iskon svega, božansko Jedno (Hen) kao izvor bitka; prva emanacija je svetski um (nous) što sadrži ideje kao uzore bića, druga je emanacija svetska duša (psihe), i nakon toga dolazi puka tvar (gr. hile) kao tmina, zlo i nebitak. Tako čovek delimično pripada carstvu duha i duše, delimično materiji, nalazeći se na međi duha i tvari, svetla i tmine. Naporom da se uzdigne do Jednog kao iskona i istine, dobrote i lepote, čovek prelazi obrnut put od tmine do svetlosti, da bi se napokon u mističnom istupljenju (ekstazi), stanju izvan sebe, višem od svake umna spoznaja, stopio s Jednim.

 

Emanatizam je preko Plotina i njegovih učenika uticao na Pseudo-Dionisija Areopagita i hrišćanstvo u doba Avgustina.

 

Razmatrajući odnos sveta i boga, Pseudo-Dionisije govori o emanaciji boga u svet stvari. On pokušava da spoji novoplatonsku teoriju o emanaciji sa hrišćanskim učenjem o stvaranju. Budući da bog podaruje postojanje svim postojećim stvarima, kaže se da bog proizvođenjem stvari iz sebe postaje mnogostruk; pa ipak, on istovremeno ostaje jedno. On je bez diferencijacije čak i u procesu emanacije. Bog postoji nedeljivo i ne umnožava sebe u sve pojedinačne, odvojene i mnogostruke stvari. Svet je izlivanje božanske dobrote, ali to nije sam bog. Prema Pseudo-Dionisiju, Bog je „početak i kraj svih stvari”, „početak kao njihov uzrok, kraj kao njihova poslednja svrha”. Tako je proces umnogostručavanja odlaženje od boga, a proces zajedništva povratak.

 

Teorija emancije je značajno uticala na srednjovjekovnu arapsku (Averoes), jevrejsku i zapadnu filozofiju, posebno na Jovana Skota Eriugenu, Majstora Eharta, Nikolu Kuzanskog, Đordana Bruna i Jakoba Bemea. Emanacionizam je imao uticaja i na neke pravoslavne teologe poput Grigorija Palame.

 

Ibn Sina je zastupao metafizičko učenje prema kojem proces svetskog zbivanja nema početka ni kraja u vremenu, već je neka vrsta emanacije.

 

Za Lajbnica, bog je jednostavna iskonska supstancija, čiji su proizvodi sve stvorene monade, koje nastaju od časa do časa neprekidnim isijavanjem božanstva.

 

Emanatizam je uticao na idealizam Šelinga i Hegela.”

Wikipedia, Emanacijaž

 

Pojam Ejn Sof

Bog u Kabali je kao najviša snaga, moć, sposobnost delovanja; telesna ili duhovna snaga; ono što je u nekoj stvari prisutno kao uzrok njenog delovanja ili kao mogućnost da deluje na određeni način. On je po kabali skriveni Bog; naziva se En Sof. Bog je zbiljska snaga čoveka, a čovek je zbiljski lik Boga. Kada se iz En Sofa izdvoji aspekt zbiljskog djelovatelja, onda nastaje svet Acilut; Neki autori određuje En Sof kao „skriveni, beskrajni vid Boga (...) To ime se razume kao lično ime za skriveni vid Boga” ali to ime govori samo to da „Bog nije sličan ničemu što nam je poznato.”

 

Elohim i svetovi (olamot)

Bog po kabali nije puka ideja našeg uma iako se istorijski gledajući menjao naziv za Boga ili njegovo ime. Kabalisti tvrde da to što u početku postoji kao nešto bezgranično i neizrecivo - u Kabali je to En Sof - razvija se kroz svetove do ovog fizičkog. Postoje četiri sveta (arba olamot): Acilut, Beria, Jecira, Asija.

Da pojasnimo: Na početku imamo Ejn Sof koji uzima ime kao što je recimo u srpakom Bog koji stvara čoveka. To se dešava u Acilutu u kome je Bog u vidu zbiljske snage: začetnik kreacije. Rezultat njegovog delovanja je stvaranja Adama Kadmona. Zatim, u svetu Beria, Bog se javlja u vidu potencijalne snage koji stvara ex nihilo, zapravo iz samog sebe. Potom Bog u svetu Jecira se javlja u svom vidu potencijalnih likova: koji u svom umu nalazi likove budućih stvroenja. Na kraju u svetu Asija Kreator u svom vidu zbiljskih likova: stvara mnoštvo konkretnih individualnih bića. Na primer: zemaljski čovek (Adam rišon u knjizi Postanak).

Tu nailazimo na prvu veću zapetljanciju. Naime, na hebrejskom olam znači i svet i svemir. Po nekim kabalistima postoji sedam univerzuma, po drugima kao što smo videli samo četiri, a u Novom Zavetu čitamo da je apostol Pavle ili neko koga je on poznavao bio odnet „do trećeg neba” (Vidi 2. Korinćanima 12:2-4). Stoga se postavlja pitanje da li izraz „nebo” treba razumeti kao „svet” ili „univerzum” ili ne treba? Bilo kako bilo, idemo dalje.

 

Prisutnost Boga u ovom svetu

Na koji je način Bog prisutan u ovom svijetu Asija?

Bog je stvorio čoveka, i čovek je slika Božja (celem) - na neki način replika Adam Kadmona u fizičkom (Asija) svijetu. Bog je u čoveku, ili, čovjek je, na neki način, mesto (ha'makom) obitavanja Boga. Kakvo mesto i šta sve podrazumeva ta tvrdnja. Je li čovek takvo biće koje može biti odvojeno od Boga, makar na kratko vreme, ili ne može ni na najkraće vrijeme? Ako je Bog stvoritelj svega, svih bića, onda je i stvoritelj ljudskog tela. Ali, Bog sve stvara iz samog sebe, jer ako je On stvoritelj svega onda sledi da pre Njega ništa nije postojalo, dakle Bog stvara iz samog sebe, pa u nizu toga On se nalazi u svojim stvorenjima. On je prisutan u njima i sva bića nisu ništa drugo do uprisutnjenje njega u nekom odre

















































































































